Елордада балаға дөрекілік танытқан тәрбиешінің әрекеті видеоға түсіп қалды
DATE: 18:13, 08 Қараша 2019 | GMT +5
TITLE: Елордада балаға дөрекілік танытқан тәрбиешінің әрекеті видеоға түсіп қалды
URL: https://kaz.inform.kz/news/elordada-balaga-dorekilik-tanytkan-tarbieshinin-areketi-videoga-tusip-kaldy_a3583626/
META: DATE: 18:13, 08 Қараша 2019 | GMT +5
TOTAL WORDS: 94
AUTHOR(S):
TEXT: Видеороликті блогер Айда Жексен өзінің Telegram-каналына жариялады. Видеодан тәрбиешінің қыз баланы қолынан ұстап, орындыққа жұлқып отырғызғанын көруге болады. «Тез тұр! Тіптен тыңдамайсың! Мында отыр, саған айтып тұрмын!», - деп, дауыс көтереді тәрбиеші қыз балаға. Тәрбиешісінің дауыс көтеріп, жұлқылағанына шыдамаған қыз бала жылап жіберген. Одан кейін педагог өзін видеоға түсіріп тұрғанын байқап қалған. Нұр-Сұлтан қалалық білім басқармасы баспасөз қызметі дөрекілік көрсеткен тәрбиеші уақытша жұмыстан шығарылғанын айтты. «Қазіргі уақытта тәрбиеші жұмыстан уақытша босатылды. Мектепке дейінгі мекемеде видеоматериал негізінде қызметтік тексеріс жұмыстары жүргізіліп жатыр. Тәрбиешіге де, балабақша басшылығына да қатысты тиісті шаралар қолданылады», - дейді баспасөз қызметі
